رّانوبي ؤلا رّواية لْخفيفة (ب جاپونية ライトノベル رايطو نوبيرو ؤلا ラノベ رانوبي، ب نݣليزية Light Novel) هوّا نوع روائي كاين سيرتو ف جّاپون كيكون علا شكل رواية قصيرة (تقريبا 50000 كلمة)، معا تّصاور، ؤ كيكون موجه سيرتو ل دّراري د لكوليج ؤ لّيسي. لهدف ديالهم بشكل عام هوّا يوصلو ل نّاس لّي مامولفينش يقراو بزاف، ؤكتكون لقصة ديالهم ساهلة باش يسهال لفهم ديالها. ف بزاف د لحالات كيتنشرو شّاپيترات ديالو ب شكل متسلسل ف مجلات بحال لمانݣا، ؤ عاد كيتجمعو من بعد ف كتاب واحد. أغلبية ديال رّانوبيات كيتردّو من بعد مانݣات ؤلا أنيميات. سّوق ديال رّانوبي ف جّاپون ف 2007 كانت كتسوا 20 مليار ين جاپوني ؤلا 166 مليون دولار ميريكاني ف داك لعام بوحدو، من لمبيعات ديال 30 مليون نسخة. "The Platform to Produce Innovative Content - Kadokawa Annual Report 2012" (PDF) (بنݣليزية). ص. 11.CS1 maint: unrecognized language (link) "LIGHT READING Comic-Like Novels Are All the Rage" (بنݣليزية). 28 فبراير 2007.CS1 maint: unrecognized language (link)